CELEX: 52017DP0291
Language: da
Date: 2017-07-05 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 19. juni 2017 om erstatning af bilag I til Europa-Parlamentets og Rådets forordning (EF) nr. 1896/2006 om indførelse af en europæisk betalingspåkravsprocedure (C(2017)03984 — 2017/2747(DEA))

19.9.2018   
            
            
               DA
            
            
               Den Europæiske Unions Tidende
            
            
               C 334/231
            
         
      P8_TA(2017)0291
      Afgørelse om ikke at gøre indsigelse mod en delegeret retsakt: europæisk betalingspåkravsprocedure
      Europa-Parlamentets afgørelse om ikke at gøre indsigelse mod Kommissionens delegerede forordning af 19. juni 2017 om erstatning af bilag I til Europa-Parlamentets og Rådets forordning (EF) nr. 1896/2006 om indførelse af en europæisk betalingspåkravsprocedure (C(2017)03984 — 2017/2747(DEA))
      (2018/C 334/30)
      
         Europa-Parlamentet,
      
      
                  —
               
               
                  der henviser til Kommissionens delegerede forordning (C(2017)03984),
               
            
                  —
               
               
                  der henviser til Kommissionens skrivelse af 19. juni 2017, hvori den anmoder Parlamentet om at erklære, at det ikke vil gøre indsigelse mod den delegerede forordning,
               
            
                  —
               
               
                  der henviser til skrivelse af 22. juni 2017 fra Retsudvalget til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets forordning (EF) nr. 1896/2006 af 12. december 2006 om indførelse af en europæisk betalingspåkravsprocedure (1) som ændret ved Europa-Parlamentets og Rådets forordning (EU) 2015/2421 (2), særlig artikel 30 og artikel 31, stk. 5,
               
            
                  —
               
               
                  der henviser til henstilling til afgørelse fra Retsudvalget,
               
            
                  —
               
               
                  der henviser til forretningsordenens artikel 105, stk. 6,
               
            
                  —
               
               
                  der henviser til, at der ikke er gjort indsigelse inden for den frist, der er fastsat i forretningsordenens artikel 105, stk. 6, tredje og fjerde led, og som udløb den 4. juli 2017,
               
            
                  A.
               
               
                  der henviser til, at bilagene til forordning (EF) nr. 1896/2006 indeholder de formularer, der skal bruges til at lette dens gennemførelse;
               
            
                  B.
               
               
                  der henviser til, at forordning (EF) nr. 1896/2006 blev ændret ved forordning (EU) 2015/2421, der vil finde anvendelse fra den 14. juli 2017; der henviser til, at ændringer af den europæiske betalingspåbudsprocedure bør afspejles i bilag I til forordning (EF) nr. 1896/2006;
               
            
                  C.
               
               
                  der henviser til, at det er nødvendigt at udskifte bilag I til forordning (EF) nr. 1896/2006 og til, at det nye bilag bør anvendes fra samme tidspunkt som forordning (EU) 2015/2421;
               
            
                  D.
               
               
                  der henviser til, at ændringerne til forordning (EF) nr. 1896/2006 finder anvendelse fra den 14. juli 2017, og at den delegerede forordning derfor bør træde i kraft den 14. juli 2017;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  EUT L 399 af 30.12.2006, s. 1.
      
         (2)  EUT L 341 af 24.12.2015, s. 1.